ઉત્તર પ્રદેશમાંથી જ આવતાં વધુ એક ક્ષેત્રીય ક્ષત્રપ હતાં માયાવતી. ક્ષેત્રીય ક્ષત્રપોમાં સૌથી વધુ દુર્દશા માયાવતીની થઈ છે. મોદીની આંધી એવી ચાલી કે માયાવતીની રાષ્ટ્રીય ગણાતી પાર્ટી બસપાને ઉત્તર પ્રદેશમાં એક બેઠક માટે પણ વાંધા પડી ગયાં. બસપા આ ચૂંટણીમાં ખાતું પણ નથી ખોલાવી શકી. ગત ચૂંટણીમાં બસપાએ યૂપીમાં 21 બેઠકો હાસલ કરી હતી અને માયાવતીએ વખતોવખત મનમોહન સરકારને બચાવી પોતાનુ ધાર્યું કરાવ્યુ હતું, પરંતુ હવે માયાવતીનો કેન્દ્રના રાજકારણમાં દખલ સમાપ્ત થઈ ગયો છે.